Yuɣal-d ɣer leqṣer n baba-s, tilemẓit tekcem ul-is kter, gar wallen-is siwa lexyal i iwala si teṭaɛṭujt n leqfel n tewwurt, yettɛeẓẓir deg yiman-is, yendem imi ur iseqreb ara di tewwurt, maca yeggul ma truḥ-as tikelt nniḍen. Ameɣbun kuften idammen-is si lketra n ttexmam teṭṭefit tawla deg yiḍ-nni tesgen-it di lqaɛa. Tagellidt tetqeleq ɣef mmi-s siwa netta i tesɛa, dayen tuyes ulac acu n ddwa ur as-texdim yugi ad iqqir deg-s, tenna-asen i imejjayen ad xedmen merra ayen i wumi zemren akken ad iḥlu mmi-s, ad ikker ad ileḥu ɣef iḍarren-is, ad asen-tefk ayen i asen-ihewan, maca ulac acu i inefɛen.